Bente Damhaug

Bente Marit Damhaug (født 15. desember 1952 i Lørenskog, død 11. desember 2014)Dødsannonse i Aftenposten var en norsk skuespiller, teaterinstruktør, regissør, journalist, manus- og krimforfatter.

Som ung drev hun alpinkjøring og reiste med idrettsstipend til Frankrike og Tyskland.

Ved Universitetet i Heidelberg tok hun eksamen i germanistikk, og ved Teaterhøyskolen i Hamburg studerte hun skuespill, dans og sang. Hun var også instruktør ved Teaterhøyskolen i Amsterdam. Damhaug spilte mer en femti roller på scener i Tyskland og Nederland.

Både i Tyskland og Italia var hun med i spillefilmer. Hun deltok blant annet i TV-serien Derrick.

Tilbake i Norge spilte hun en tid ved Nationaltheatret, samt i Fjernsynsteatret.

På sitt hjemsted Lørenskog arbeidet hun flere år for den lokale avisen Romeriksen.«Kulturpersonen Bente Damhaug er død», rb.no 17. desember 2014 Hun skrev også manus til og regisserte det lokale friluftsspillet Fruen på Losby, oppført på Losby Gods i 2005 og 2008. Fra 2009 bodde hun med sin mann i Sandefjord, der de startet «Hubro Litteraturhus og Kafé».

Damhaug skrev to spenningsromaner, Gull og Tango, men rakk ikke fullføre den siste og tredje boka i denne serien. Heller ikke sin påbegynte selvbiografi fikk hun skrevet ferdig. Hun døde av kreft i 2014, 61 år gammel.

 Bibliografi 
 Gull, spenningsroman, Damm (2002)
 Tango, spenningsroman, Koloritt (2008)

 Referanser 

 Kilder 
 Presentasjon av Bente Damhaug i Forfatterkatalogen på Forfattersentrums nettsider
 «Nekrolog: Bente Damhaug», Aftenposten 12. januar 2015

Kategori:Norske skuespillere
Kategori:Norske krimforfattere
Kategori:Personer fra Lørenskog kommune